ভারি মজার মজার সব ঘটনা। আম বাগান থেকে আম চুরি করতে গিয়ে মালির তাড়া খাওয়া, বিশ্বকর্মা পুজোর দিন ঘুড়ির লড়াইয়ে ক্লাস টেনের বিজুদাকে হারান, পেয়ারা গাছ থেকে পেয়ারা চুরি করতে গিয়ে ডাম ভেঙ্গে পরে যাওয়া, পাড়ায় ক্রিকেট খেলা, ফুটবল খেলা, ঠিক যেন গল্পের মতন! ভাই বোনেদের সাথে মারামারি কাড়াকাড়ি করে চকোলেট খাওয়া, সব কিছু। পড়তে পড়তে অয়ন ভাবল, ‘বাবা আগে তো অন্য রকম ছিলেন তাহলে এখন এই রকম হয়ে গেছেন কেন কে জানে! বড় হলেই বুঝি সবাই ঐ রকম বদলে যায়?” অয়ন ঠিক করল সে মোটেই বদলাতে চায় না!